17. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΟΙΚΟΝΟΜΙΚΩΝ - ΚΟΙΝΩΝΙΚΩΝ ΥΠΗΡΕΣΙΩΝ Αριθ. 103003/2887 της 10 Αυγ./12 Σεπτ. 1973 (ΦΕΚ Β΄ 1040) Περί χορηγήσεως επιδόματος επικινδύνου εργασίας εις Υγειονομικόν Προσωπικόν του Στρατού Ξηράς ασχολούμενον με Ραδιοϊσότοπα. Έχοντες υπ’ όψει: α)Τας διατάξεις της παρ. 2 του άρθρ. 2 του Ν.Δ. 3623/56 και της παρ. 1 του άρθρ. 12 του Νόμ. 3796/57. β)Την υπ’ αριθ. 108280/16.4.59 κοινήν απόφασιν των Υπουργών Εθνικής Αμύνης- ΟικονομικώνΚοινωνικής Προνοίας, αποφασίζομεν: 2.Εγκρίνομεν την χορήγησιν επιδόματος επικινδύνου εργασίας εις Υγειονομικόν Προσωπικόν του Στρατού Ξηράς ασχολούμενον με Ραδιοϊσότοπα, εις ποσοστόν 30% επί του βασικού μισθού. 3.Οι δικαιούχοι του δια της παρούσης χορηγουμένου επιδόματος και τα απαιτούμενα δικαιολογητικά, θα ορίζωνται υπό του Αρχηγείου Στρατού προτάσει των ΔΥΓΔΟΙ/ΑΣ αντιστοίχως. 4.Ισχύς παρούσης από 1ης Ιουλ. 1973. Η παρούσα δημοσιευθήτω δια της Εφημερίδος της Κυβερνήσεως. Η ανωτέρω απόφασις συνεπληρώθη δια της υπ’ αριθ. 6636/185 της 21/29 Ιαν. 1975 (ΦΕΚ Β΄ 91) ομοίας και ωρίσθη, ότι ως βάσις υπολογισμού του χορηγουμένου κατά τα ανωτέρω επιδόματος επικινδύνου εργασίας λαμβάνεται υπ’ όψιν ο βασικός μισθός μετά της προσαυξήσεως ευδοκίμου παραμονής. Δια της υπ’ αριθ. 112074/3684 της 29 Αυγ./ 22 Σεπτ. 1975 (ΦΕΚ Β΄ 1035) αποφ. Υπ. Εθν. Αμύνης, Οικον. και Κοινων. Υπηρεσιών, ωρίσθη ότι το ανωτέρω επίδομα θα καταβάλλεται από 1 Σεπτ. 1975 υπό τους αυτούς όρους και προϋποθέσεις και εις τους εκπαιδευομένους εις τα ραδιοϊσότοπα Υγειονομικούς Αξιωματικούς του Στρατού. Δια του Ν.Δ. 362/1974 (τόμ. 2Β σελ. 420, 821) χορηγέιται από 1 Ιαν. 1974 επίδομα ειδικών αναγκών εκ δραχ. 500 μηνιαίως εις τους μόνιμους πολιτικούς υπαλλήλους του Υπ. Εθνικής Αμύνης και των υπ’ αυτού εποπτευομένων Ν.Π.Δ.Δ. και οργανισμών. 